
	ՀՈԴՎԱԾ 1.

1. Սույն օրենքը Հայաստանի Հանրապետության քաղաքացիական օրենսգրքին (այսուհետ` Օրենսգիրք) համապատասխան սահմանում է բաժնետիրական ընկերությունների իրավական վիճակը, նրանց ստեղծման, գործունեության իրականացման և դադարեցման կարգը, բաժնետերերի իրավունքներն ու պարտականությունները, ինչպես նաև ապահովում է բաժնետերերի, պարտատերերի իրավունքների և օրինական շահերի պաշտպանությունը:
2. Սույն օրենքի գործողությունը տարածվում է Հայաստանի Հանրապետությունում ստեղծված կամ ստեղծվող բաժնետիրական ընկերությունների վրա:
3. Բաժնետիրական ընկերությունների գործունեությունը կարգավորվում է Օրենսգրքով, սույն օրենքով, այլ օրենքներով և իրավական ակտերով:
4. Բանկերի, վարկային կազմակերպությունների, ներդրումային, ապահովագրական, հանրային հեռուստաընկերությունների և ռադիոընկերությունների և այլ գործունեության բնագավառներում բաժնետիրական ընկերությունների ստեղծման, վերակազմակերպման և լուծարման կարգի և իրավական վիճակի առանձնահատկությունները սահմանվում են այլ օրենքներով և իրավական ակտերով:
4.1. Սույն օրենքի դրույթները տարածվում են ներդրումային ֆոնդերի հետ կապված հարաբերությունների վրա, եթե այլ կարգավորում նախատեսված չէ «Ներդրումային ֆոնդերի մասին» Հայաստանի Հանրապետության օրենքով:
4.2) սույն օրենքի դրույթները տարածվում են հանրային հեռուստաընկերությունների և հանրային ռադիոընկերությունների վրա, եթե այլ կարգավորում նախատեսված չէ «Հեռուստատեսության և ռադիոյի մասին» Հայաստանի Հանրապետության օրենքով:
5. Մասնավորեցման նպատակով պետությանը սեփականության իրավունքով պատկանող բաժնետոմսերով բաժնետիրական ընկերությունների վերակազմակերպման, ընկերությունների ստեղծման, լրացուցիչ բաժնետոմսերի, պարտատոմսերի թողարկման առանձնահատկությունները սահմանվում են մասնավորեցումը (ապապետականացումը) կարգավորող օրենքներով և այլ իրավական ակտերով:
6. Եթե Հայաստանի Հանրապետության միջազգային պայմանագրերով սահմանվում են բաժնետիրական ընկերությունների գործունեությունը կարգավորող այլ նորմեր, քան նախատեսված են սույն օրենքով, ապա կիրառվում են պայմանագրերի նորմերը:
6.1. Սույն օրենքով այլ կարգավորումներ նախատեսված չլինելու դեպքում դրա դրույթները տարածվում են Հայաստանի Հանրապետության վավերացրած միջազգային պայմանագրի հիման վրա և դրա իրագործման նպատակով հիմնադրված ընկերությունների, ինչպես նաև դրանց կողմից հիմնադրված ընկերությունների նկատմամբ, եթե դրանք նույնպես հիմնադրվում են Հայաստանի Հանրապետության վավերացրած միջազգային պայմանագրի հիման վրա և դրա իրագործման նպատակով։
7. Սույն օրենքում օգտագործվում են հետևյալ հիմնական հասկացությունները.
1) անվանատեր` «Արժեթղթերի շուկայի մասին» Հայաստանի Հանրապետության օրենքի 197-րդ հոդվածի 1-ին մասում նշված իրավասու անվանատեր: Սույն օրենքում այլ բան նախատեսված չլինելու դեպքում անվանատեր հասկացությունը ներառում է հայաստանյան անվանատերերին և օտարերկրյա անվանատերերին.
2) հայաստանյան անվանատեր` «Արժեթղթերի շուկայի մասին» Հայաստանի Հանրապետության օրենքի 197-րդ հոդվածի 3-րդ մասում նշված հայաստանյան պահառու (անվանատեր).
3) օտարերկրյա անվանատեր` «Արժեթղթերի շուկայի մասին» Հայաստանի Հանրապետության օրենքի 197-րդ հոդվածի 3-րդ մասում նշված օտարերկրյա պահառու (անվանատեր).
4) ռեեստրավար` սույն օրենքի 51-րդ հոդվածին համապատասխան՝ Ընկերության բաժնետերերի (անվանատերերի) ռեեստրի վարումն իրականացնող անձ:
(1-ին հոդվածը փոփ., լրաց. 29.05.02 ՀՕ-366-Ն, լրաց. 22.12.10 ՀՕ-273-Ն, 21.12.15 ՀՕ-24-Ն, 23.03.18 ՀՕ-154-Ն)
(հոդվածը 03.07.26 ՀՕ-372-Ն օրենքի փոփոխության մասով ուժի մեջ է մտնում 2027 թվականի հունվարի 1-ից)

	ՀՈԴՎԱԾ 3.1.
	ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՎԵՐԱՑՐԱԾ ՄԻՋԱԶԳԱՅԻՆ ՊԱՅՄԱՆԱԳՐԻ ՀԻՄԱՆ ՎՐԱ ԵՎ ԴՐԱ ԻՐԱԳՈՐԾՄԱՆ ՆՊԱՏԱԿՈՎ ՍՏԵՂԾՎԱԾ ԸՆԿԵՐՈՒԹՅՈՒՆՆԵՐԸ


 
1. Հայաստանի Հանրապետության վավերացրած միջազգային պայմանագրի հիման վրա և դրա իրագործման նպատակով ստեղծված ընկերությունների, որոնցում Հայաստանի Հանրապետությունն ունի 25 տոկոս և ավելի մասնակցություն, կանոնադրությամբ կամ բաժնետիրական համաձայնագրով կարող են սահմանվել սույն օրենքի դրույթներից տարբերվող կարգավորումներ՝ սույն հոդվածով սահմանված դրույթներին համապատասխան:
2. Սույն հոդվածի 1-ին մասով նախատեսված դեպքում Ընկերության կանոնադրությամբ կամ բաժնետիրական համաձայնագրով սահմանված՝ սույն օրենքից տարբերվող կարգավորումները կարող են վերաբերել՝
1) սույն օրենքի VIII գլխով սահմանված խոշոր գործարքների վերաբերյալ դրույթներին,
2) սույն օրենքի IX գլխով սահմանված Ընկերության գործարքներում շահագրգռվածության վերաբերյալ դրույթներին,
3) սույն օրենքի 38.1-րդ հոդվածի 1-ին մասով նախատեսված բաժնետիրական համաձայնագրի վերաբերյալ դրույթներին,
4) սույն օրենքի 69-րդ հոդվածի 4-րդ, 71-րդ հոդվածի 2-րդ մասերով և 77-րդ հոդվածով սահմանված Ընկերության բաժնետերերի ընդհանուր ժողովի անցկացման և սույն օրենքի 68-րդ հոդվածի 4-5-րդ և 7-րդ մասերով սահմանված որոշումների կայացման (բացառությամբ սույն օրենքի 67-րդ հոդվածի 1-ին մասի 1-3-րդ, 5-7-րդ, 18-րդ, 23-րդ, 25.2-րդ կետերով և սույն օրենքի 84-րդ հոդվածի 1-ին մասի 8-րդ կետով նախատեսված իրավասությունների իրացման) վերաբերյալ դրույթներին,
5) սույն օրենքի 85-րդ հոդվածով սահմանված Ընկերության խորհրդի ձևավորման, սույն օրենքի 87-րդ հոդվածի 2-3-րդ մասերով սահմանված խորհրդի նիստերի անցկացման և որոշումների կայացման վերաբերյալ դրույթներին (ներառյալ՝ ձայնի իրավունքի իրականացման կամ փոխանցման վերաբերյալ դրույթներին),
6) սույն օրենքով սահմանված Ընկերության բաժնետոմսերի օտարման դեպքում նախապատվության իրավունքի վերաբերյալ դրույթներին,
7) սույն օրենքի 43-րդ հոդվածի 3-րդ մասով սահմանված կանոնադրական կապիտալի նվազեցման կամ Ընկերության լուծարման վերաբերյալ դրույթներին,
8) սույն օրենքի 57-րդ և 58-րդ հոդվածներով սահմանված բաժնետերերի պահանջով ընկերության բաժնետոմսերի հետգնման վերաբերյալ դրույթներին,
9) սույն օրենքի 7-րդ հոդվածով սահմանված դուստր և կախյալ ընկերությունների հետ պատասխանատվություն կրելու վերաբերյալ դրույթներին,
10) սույն օրենքի 3-րդ հոդվածի 4-րդ մասով սահմանված Ընկերության բաժնետերերի պատասխանատվության վերաբերյալ դրույթներին։
3. Սույն հոդվածի 1-ին մասով սահմանված մասնակցության՝ 25 տոկոսից նվազեցման դեպքում, սույն հոդվածով սահմանված կարգավորումները չեն կարող կիրառելի լինել Ընկերության նկատմամբ՝ Հայաստանի Հանրապետության մասնակցության նվազեցման պահից: Տվյալ դեպքում Ընկերության կանոնադրությունը ենթակա է փոփոխման Հայաստանի Հանրապետության մասնակցության նվազեցման պահից հետո մեկ ամսվա ընթացքում։
4. Սույն հոդվածով սահմանված կարգավորումները կիրառվում են նաև սույն հոդվածի 1-ին մասում նախատեսված Ընկերության կողմից հիմնադրված ընկերությունների նկատմամբ, եթե դրանք նույնպես հիմնադրվում են Հայաստանի Հանրապետության վավերացրած միջազգային պայմանագրի հիման վրա և դրա իրագործման նպատակով:




ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ
 
Օ Ր Ե Ն Ս Գ Ի Ր Ք
 
Ընդունվել է Ազգային ժողովի կողմից
1998 թվականի մայիսի 5-ին

	Հոդված 106.
	Հիմնական դրույթներ բաժնետիրական ընկերության մասին


 
1. Բաժնետիրական ընկերություն է համարվում այն ընկերությունը, որի կանոնադրական կապիտալը բաժանված է որոշակի թվով բաժնետոմսերի:
2. Բաժնետոմսեր թողարկելու իրավունք ունեն միայն բաժնետիրական ընկերությունները:
3. Բաժնետիրական ընկերության մասնակիցները (բաժնետերերը) պատասխանատվություն չեն կրում նրա պարտավորությունների համար և իրենց պատկանող բաժնետոմսերի արժեքի սահմաններում կրում են ընկերության գործունեության հետ կապված վնասների ռիսկը:
4. Բաժնետիրական ընկերությունը կարող է ստեղծվել մեկ անձի կողմից կամ կազմված լինել մեկ անձից` մեկ բաժնետիրոջ կողմից ընկերության բոլոր բաժնետոմսերը ձեռք բերելու դեպքում: Այդ մասին տեղեկությունները պետք է պարունակվեն ընկերության կանոնադրությունում, գրանցվեն և հրապարակվեն ի գիտություն բոլորի: 
5. Բաժնետիրական ընկերության ֆիրմային անվանումը պետք է պարունակի տարբերակող նշանակության հատուկ, հասարակ և (կամ) այլ անուն, ինչպես նաև ներառի «բաց բաժնետիրական ընկերություն» կամ «փակ բաժնետիրական ընկերություն» բառերը:
6. Բաժնետիրական ընկերության իրավական վիճակը և բաժնետերերի իրավունքներն ու պարտականությունները սահմանվում են սույն օրենսգրքով և «Բաժնետիրական ընկերությունների մասին» Հայաստանի Հանրապետության օրենքով: Բաժնետիրական ընկերություն հանդիսացող բանկերի առանձնահատկությունները սահմանվում են «Բանկերի և բանկային գործունեության մասին» Հայաստանի Հանրապետության օրենքով, ներդրումային ֆոնդերի և ներդրումային ֆոնդի կառավարիչների առանձնահատկությունները` «Ներդրումային ֆոնդերի մասին» Հայաստանի Հանրապետության օրենքով, ներդրումային ընկերությունների առանձնահատկությունները` «Արժեթղթերի շուկայի մասին» Հայաստանի Հանրապետության օրենքով, իսկ ապահովագրողների առանձնահատկությունները՝ «Ապահովագրության և ապահովագրական գործունեության մասին» Հայաստանի Հանրապետության օրենքով, բաժնետիրական ընկերություն հանդիսացող վարկային բյուրոների առանձնահատկությունները սահմանվում են «Վարկային տեղեկատվության շրջանառության և վարկային բյուրոների գործունեության մասին» Հայաստանի Հանրապետության օրենքով:
7. Պետական ձեռնարկությունները մասնավորեցնելիս (ապապետականացնելիս) բաժնետիրական ընկերությունների ստեղծման առանձնահատկությունները սահմանվում են այդ ձեռնարկությունների մասնավորեցման (ապապետականացման) մասին օրենքներով և այլ իրավական ակտերով:
[bookmark: _Hlk243056956]8. «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների նկատմամբ հատուկ կարգավորումներ նախատեսված լինելու դեպքում դրանք ենթակա են կիրառման՝ անկախ սույն օրենսգրքով նախատեսված կարգավորումներից։
(106-րդ հոդվածը փոփ. 27.07.01 ՀՕ-205, լրաց. 15.11.05 ՀՕ-229-Ն, 09.04.07 ՀՕ-178-Ն, 22.10.08 ՀՕ-192-Ն, 22.12.10 ՀՕ-253-Ն)


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
 
Օ Ր Ե Ն Ք Ը
 
Ընդունված է 2016 թվականի դեկտեմբերի 16-ին
 
ԳՆՈՒՄՆԵՐԻ ՄԱՍԻՆ

	Հոդված 3.
	Օրենքի նպատակը, սկզբունքները և գործողության ոլորտը


 
1. Սույն օրենքի նպատակն է ապահովել գնումների գործընթացում հատուցման դիմաց արժեք, այն է`
1) պատվիրատուին վերապահված լիազորությունների կատարման համար անհրաժեշտ` կարիքին համապատասխան ապրանքների, աշխատանքների և ծառայությունների ձեռքբերում` համարժեք հատուցմամբ.
2) գնումների և գնումների գործընթացի տնտեսող, արդյունավետ և օգտավետ իրականացում:
2. Գնումների գործընթացը հիմնվում է հետևյալ սկզբունքների վրա.
1) գնման գործընթացի միասնական կանոններով մրցակցային, թափանցիկ, համաչափ, հրապարակային և ոչ խտրական հիմունքներով կազմակերպում.
2) պայմանագրի կնքման նպատակով մասնակիցների շրջանակի ընդլայնում և նրանց միջև մրցակցության խրախուսում.
3) ցանկացած անձի համար, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, գնման գործընթացին մասնակցելու իրավահավասարություն:
4)
3. Սույն օրենքի իմաստով՝ գնումը համարվում է Հայաստանի Հանրապետության տարածքից դուրս կատարվող, եթե պայմանագիրը կնքվում և դրա շրջանակում ապրանքը, աշխատանքը կամ ծառայությունը ձեռք են բերվում ու օգտագործվում Հայաստանի Հանրապետության տարածքից դուրս:
4. Սույն օրենքի գործողությունը չի տարածվում գործարքների հետևյալ տեսակների վրա.
1) աշխատանքային պայմանագրեր.
1.1)
2) օրենքով նախատեսված դեպքերում քրեական, վարչական կամ դատական վարույթ իրականացնող պաշտոնատար անձանց որոշումներով նախատեսված կոնկրետ անձանց կողմից մատուցվող ծառայությունների ձեռքբերում.
3) արժեթղթերի հավատարմագրային կառավարման հետ կապված գործարքներ.
4) պետություն-մասնավոր գործընկերության, ներառյալ կոնցեսիայի այն գործարքները, որոնք կարգավորվում են «Պետություն-մասնավոր գործընկերության մասին» օրենքով.
5) «Կուսակցությունների մասին» Հայաստանի Հանրապետության սահմանադրական օրենքով և «Կոռուպցիայի կանխարգելման հանձնաժողովի մասին» Հայաստանի Հանրապետության օրենքով նախատեսված՝ կուսակցությունների տարեկան հաշվետվությունների պարտադիր աուդիտի իրականացման նպատակով աուդիտորական ծառայությունների մատուցման գործարքներ.
6) «Խաղային գործունեության կարգավորման մասին» օրենքով նախատեսված՝ խաղային գործունեության կարգավորման օպերատորի ընտրության ընթացակարգի արդյունքներով կնքված գործարքներ.
7)
8) «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների կնքած գործարքներ:


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
   
Օ Ր Ե Ն Ք Ը
(օրենքը խմբ. 03.03.21 ՀՕ-92-Ն)
(03.03.21 ՀՕ-92-Ն օրենքն ունի անցումային դրույթ)
 
ՏՆՏԵՍԱԿԱՆ ՄՐՑԱԿՑՈՒԹՅԱՆ ԵՎ ՍՊԱՌՈՂՆԵՐԻ ՇԱՀԵՐԻ ՊԱՇՏՊԱՆՈՒԹՅԱՆ ՄԱՍԻՆ
(վերնագիրը լրաց. 03.07.25 ՀՕ-205-Ն)
(03.07.25 ՀՕ-205-Ն օրենքն ունի եզրափակիչ մաս և անցումային դրույթներ)

	Հոդված 13.
	Տնտեսավարող սուբյեկտների համակենտրոնացման հասկացությունը


1. Տնտեսավարող սուբյեկտների համակենտրոնացում է համարվում`
1) Հայաստանի Հանրապետությունում գրանցված տնտեսավարող սուբյեկտների միացումը.
2) Հայաստանի Հանրապետությունում գրանցված տնտեսավարող սուբյեկտների միաձուլումը.
3) տնտեսավարող սուբյեկտի կողմից Հայաստանի Հանրապետությունում գրանցված այլ տնտեսավարող սուբյեկտի ակտիվների ձեռքբերումը, եթե դրանց արժեքն ինքնին կամ գործարքին նախորդող վերջին երեք տարվա ընթացքում տվյալ տնտեսավարող սուբյեկտից ձեռք բերված ակտիվների հետ միասին կազմում է համակենտրոնացման հայտարարագիր ներկայացնելու պահի դրությամբ ակտիվն իրացնող տնտեսավարող սուբյեկտի ակտիվների արժեքի 20 տոկոսը կամ ավելին.
4) տնտեսավարող սուբյեկտի կողմից Հայաստանի Հանրապետությունում գրանցված այլ տնտեսավարող սուբյեկտի փայաբաժնի ձեռքբերումը, եթե դա ինքնին կազմում է այդ տնտեսավարող սուբյեկտի կանոնադրական (բաժնեհավաք) կապիտալի առնվազն 20 տոկոսը կամ եթե ձեռք բերողին արդեն իսկ պատկանող փայաբաժնի հետ կազմում է այդ տնտեսավարող սուբյեկտի կանոնադրական (բաժնեհավաք) կապիտալի առնվազն 20 տոկոսը.
5) մտավոր սեփականության օբյեկտի, այդ թվում՝ անհատականացման միջոցի օգտագործման իրավունքի ձեռքբերումը, որի հետևանքով տնտեսավարող սուբյեկտը կարող է ազդեցություն ձեռք բերել Հայաստանի Հանրապետությունում որևէ ապրանքային շուկայում մրցակցային իրավիճակի վրա.
6) տնտեսավարող սուբյեկտների ցանկացած գործարք, գործողություն, վերակազմակերպում կամ վարքագիծ, որի շնորհիվ տնտեսավարող սուբյեկտն ուղղակիորեն կամ անուղղակիորեն կարող է ազդել այլ տնտեսավարող սուբյեկտի որոշումների կայացման կամ մրցունակության վրա կամ կարող է ուղղակիորեն կամ անուղղակիորեն ազդել մեկ ուրիշի որոշումների կայացման կամ մրցունակության վրա կամ կարող է ազդեցություն ձեռք բերել Հայաստանի Հանրապետությունում որևէ ապրանքային շուկայում մրցակցային իրավիճակի վրա.
7) մեկից ավելի տնտեսավարող սուբյեկտների կողմից Հայաստանի Հանրապետությունում այնպիսի իրավաբանական անձի հիմնադրումը, որը գործելու է որպես ինքնուրույն տնտեսավարող սուբյեկտ:
2. Միացման մասնակիցներ են համարվում միացման ձևով վերակազմակերպվող տնտեսավարող սուբյեկտները:
3. Միաձուլման մասնակիցներ են համարվում միաձուլվող տնտեսավարող սուբյեկտները:
4. Ակտիվների ձեռքբերման դեպքում համակենտրոնացման մասնակիցներ են ակտիվներ իրացնող և ձեռք բերող տնտեսավարող սուբյեկտները:
5. Փայաբաժնի ձեռքբերման դեպքում համակենտրոնացման մասնակիցներ են փայաբաժին ձեռք բերող տնտեսավարող սուբյեկտը և այն տնտեսավարող սուբյեկտը, որի կանոնադրական (բաժնեհավաք) կապիտալում փայաբաժին է ձեռք բերվում:
6. Սույն հոդվածի 1-ին մասի 5-րդ և 6-րդ կետերի դեպքում համակենտրոնացման մասնակիցներ են համարվում իրավահարաբերության մասնակից տնտեսավարող սուբյեկտները:
7. Սույն հոդվածի 1-ին մասի 7-րդ կետով սահմանված դեպքում համակենտրոնացման մասնակիցներ են համարվում հիմնադիր տնտեսավարող սուբյեկտները:
8. Սույն օրենքի իմաստով՝ համակենտրոնացումը կայացվում է`
1) միևնույն ապրանքային շուկայում (հորիզոնական համակենտրոնացում).
2) որոշակի փոխկապակցվածություն ունեցող տարբեր ապրանքային շուկաներում (ուղղահայաց համակենտրոնացում).
3) տարբեր ապրանքային շուկաներում (խառը համակենտրոնացում):
9. Համակենտրոնացում չեն համարվում՝
1) տնտեսավարող սուբյեկտների՝ սույն հոդվածի 1-ին մասում նշված վերակազմակերպումները, գործողությունները կամ գործարքները, որոնք տեղի են ունենում սույն օրենքի 4-րդ հոդվածի 1-ին մասի 1-ին, 2-րդ և 12-րդ կետերով նախատեսված հիմքերով անձանց խումբ հանդիսացող տնտեսավարող սուբյեկտների միջև.
2) ֆոնդային բորսաներում ցուցակված արժեթղթերի ձեռքբերման վերաբերյալ գործարքները, բացառությամբ արտաբորսայական գործարքների.
3) դատական ակտի հիման վրա իրականացվող աճուրդների միջոցով կնքված գործարքները.
4) ժառանգության ընդունումը.
5) Հայաստանի Հանրապետությունում գրանցված տնտեսավարող սուբյեկտի կանոնադրական (բաժնեհավաք) կապիտալում առնվազն 20 տոկոս փայաբաժին ունեցող տնտեսավարող սուբյեկտի կողմից նույն տնտեսավարող սուբյեկտի կանոնադրական (բաժնեհավաք) կապիտալում փայաբաժնի ձեռքբերումը, եթե գործարքի արդյունքում տվյալ տնտեսավարող սուբյեկտի փայաբաժինը չի կազմում այդ տնտեսավարող սուբյեկտի կանոնադրական (բաժնեհավաք) կապիտալի 50 տոկոսը։.
6) «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների գործարքները, գործողությունները, վերակազմակերպումները կամ վարքագիծը։
(13-րդ հոդվածը խմբ., լրաց. 03.07.25 ՀՕ-205-Ն)
(03.07.25 ՀՕ-205-Ն օրենքն ունի եզրափակիչ մաս և անցումային դրույթներ)


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
 
Օ Ր Ե Ն Ք Ը
 
Ընդունված է 2019 թվականի հունիսի 28-ին
 
ՊԵՏՈՒԹՅՈՒՆ-ՄԱՍՆԱՎՈՐ ԳՈՐԾԸՆԿԵՐՈՒԹՅԱՆ ՄԱՍԻՆ

	Հոդված 1.
	Օրենքի կարգավորման առարկան


 
1. Սույն օրենքը սահմանում է պետություն-մասնավոր գործընկերության (այսուհետ՝ նաև ՊՄԳ) կարգավորման իրավական շրջանակը, ներառյալ՝ պետություն-մասնավոր գործընկերության ծրագրերի (այսուհետ՝ նաև ՊՄԳ ծրագրեր) մշակմանը և իրականացմանն առնչվող կանոնները և ընթացակարգերը, կառավարման ինստիտուցիոնալ շրջանակը, կիրառելի չափանիշները, մասնավոր գործընկերոջ ընտրության ընթացակարգը և ՊՄԳ-ներին առնչվող այլ հարցեր:
2. Սույն օրենքը չի կիրառվում «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների վրա:
(1-ին հոդվածը լրաց. 30.06.21 ՀՕ-284-Ն)
(30.06.21 ՀՕ-284-Ն օրենքն ունի անցումային դրույթ)



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
Օ Ր Ե Ն Ք Ը
Ընդունված է 2006 թվականի դեկտեմբերի 25-ին
ՍՆԱՆԿՈՒԹՅԱՆ ՄԱՍԻՆ

	Հոդված 8.
	Կանխամտածված սնանկությունը


 
Եթե պարտապանը սնանկ է ճանաչվել պարտապանի կանոնադրական (բաժնեհավաք, փայահավաք) կապիտալին տիրապետող կամ նրան կատարման համար պարտադիր ցուցումներ տալու կամ նրա որոշումները կանխորոշելու հնարավորություն ունեցող այլ անձանց, այդ թվում` պարտապանի ղեկավարի մեղքով (ուղղակի կամ անուղղակի գործողություններով պարտապանի գործունեությունն ուղղորդելը և այլն (կանխամտածված սնանկություն), ապա պարտապան իրավաբանական անձի հիմնադիրները (մասնակիցները) կամ այդ անձինք կրում են համապարտ պատասխանատվություն պարտապանի պարտավորություններով` վերջինիս գույքի անբավարարության դեպքում: Սույն հոդվածով սահմանված կարգավորումները չեն կիրառվում «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների բաժնետերերի նկատմամբ։


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
 
Օ Ր Ե Ն Ք Ը
 
Ընդունված է 2026 թվականի հունիսի 18-ին
 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆԱՆԿՈՒԹՅԱՆ ՕՐԵՆՍԳԻՐՔ

	Հոդված 115.
	Ոչ իրավաչափ սնանկության հետևանքները


 
1․ Եթե ոչ իրավաչափ սնանկությունը վրա է հասել պարտապանի կանոնադրական (բաժնեհավաք, փայահավաք) կապիտալին տիրապետող կամ նրան կատարման համար պարտադիր ցուցումներ տալու կամ նրա որոշումները կանխորոշելու հնարավորություն ունեցող այլ անձանց, բացառությամբ կառավարչի, այդ թվում` պարտապանի հիմնադիրների (մասնակիցների, բաժնետերերի, անդամի և այլն), պարտապանի ղեկավարների (տնօրենի, նախագահի և այլն) մեղքով, ապա սույն մասում նշված անձինք կրում են համապարտ պատասխանատվություն պարտապանի՝ սնանկության վարույթի ընթացքում հաստատված պահանջների, դրանց համապատասխան՝ կառավարչի վարձատրության և վարչական ծախսերի հանրագումարի չափով։
2․ Եթե սնանկության վարույթում ակնհայտ է դառնում, որ պարտապանի գույքը բավարար չէ պարտատերերի պահանջները բավարարելու, վարչական ծախսերը և կառավարչի վարձատրությունն ամբողջությամբ վճարելու համար, և առկա են ոչ իրավաչափ սնանկության հատկանիշներ, ապա կառավարիչը պարտապանի պարտավորությունների կատարման, վարչական ծախսերի, կառավարչի վարձատրության, վարույթի ընթացքում ձևավորվող՝ հաշվառված ծախսերի վճարման համար գումարի բռնագանձման պահանջով հայց է հարուցում սույն հոդվածի 1-ին մասում նշված անձանց դեմ, որը, որպես առանձին քաղաքացիական գործ, քննվում է Սնանկության դատարանում։
3. Սույն հոդվածով սահմանված կարգավորումները չեն կիրառվում «Բաժնետիրական ընկերությունների մասին» օրենքի 3.1-րդ հոդվածով նախատեսված ընկերությունների բաժնետերերի նկատմամբ։
